open-index/open-wikipedia-markdown huggingface dataset:
Light heavyweight

**Light heavyweight**, ka ba buon ye **junior cruiserweight** bɛɛ **light cruiserweight**, anɛ tɛbisim ziesim ninwisigir diema ni.

## Zaba (Boxing)
**Professional**

Pʋʋginɛ, bakir la ɛɛnti yinɛ pounds kɔbiga nɛ pisyuobʋ nɛ anii (168 pounds) dinɛ zɛm nɛ (76 kg) ka paae 175 pounds dinɛ zɛm nɛ (79 kg), ka di ziesim an super middleweight nɛ cruiserweight.

Light-heavyweight ziesim la paam boxing greatest champion nam bɛdegʋ. Ba sieba anɛ: Bernard Hopkins (onɛ da di dunia wʋsa kpɛŋ (world title), Tommy Loughran, Billy Conn, Joey Maxim, Archie Moore, Michael Moorer, Bob Foster, Ann Wolfe, Michael Spinks, Dariusz Michalczewski, Roy Jones Jr., Sergey Kovalev nɛ Zsolt Erdei.

Light heavyweight champion nam bɛdegʋ pʋ nyaŋi nya heavyweight crown ti paae sankanɛ ka Michael Spinks lieb yiiga light heavyweight champion di heavyweight championship. Bob Fitzsimmons da di light-heavyweight championship on da kɔɔŋi o heavyweight championship la. Great heavyweight champion nam, Ezzard Charles nɛ Floyd Patterson, da pinilnɛ an light heavyweight. Charles da nyaŋ Archie Moore nɛ Joey Maximnɔɔrim babiga non-title bouts ni ka naan lieb heavyweight champion ka Patterson mɛ da kɔɔŋ eight-round tis Joey Maxim ka naan lieb heavyweight champion. Evander Holyfield da naan light-heavyweight division dʋ ruiserweight division ka tɔlisi paae heavyweight division ka sɔ pʋ nya nɛ o ka o an heavyweight champion yaas.

## Dunia wʋsa banɛ di

## ''Dunia wʋsa ziesim''
*The Ring*

Din yi June 20, 2023.

Keys:

**''Dunia wʋsa Ring'' champion nam**

## BoxRec
Din yi 24 May 2022.

## Amateur
Amateur boxing, light heavyweight anɛ weight division kanɛ gaad 165 pounds (75 kg) ka mɛ paae 178 pounds (81 kg), ka bɛ middleweight nɛ heavyweight sʋʋgʋn.

**Olympic champion**

·        1920 – Eddie Eagan (USA)

·        1924 – Harry Mitchell (GBR)

·        1928 – Víctor Avendaño (ARG)

·        1932 – David Carstens (RSA)

·        1936 – Roger Michelot (FRA)

·        1948 – George Hunter (RSA)

·        1952 – Norvel Lee (USA)

·        1956 – James Boyd (USA)

·        1960 – Cassius Clay (USA)

·        1964 – Cosimo Pinto (ITA)

·        1968 – Danas Pozniakas (URS)

·        1972 – Mate Parlov (YUG)

·        1976 – Leon Spinks (USA)

·        1980 – Slobodan Kacar (YUG)

·        1984 – Anton Josipović (YUG)

·        1988 – Andrew Maynard (USA)

·        1992 – Torsten May (GER)

·        1996 –  Vassiliy Jirov (KAZ)

·        2000 – Aleksandr Lebziak (RUS)

·        2004 – Andre Ward (USA)

·        2008 – Zhang Xiaoping (CHN)

·        2012 – Egor Mekhontsev (RUS)

·        2016 – Julio César La Cruz (CUB)

·        2020 – Arlen López (CUB)

## Gbanvɛɛnsa
Ligidi An Paŋ

PƲ'ƲSƲG

M pʋ'ʋsid nimbanɛ wʋsa daa kpɛn'ɛsi ba nu'ug ka m nyaŋi sɔb gbauŋ kaŋa nwa la. M pʋ'ʋsim tita'am kennɛ Malkil Abʋgʋr nɛ Azʋʋr Abdul Karim banɛ yi wiid la san'an. M mɛ pʋ'ʋsid kpɛɛm kanɛ sʋ'ʋe nɔɔryinne la'asʋg tʋʋma dim la. M mɛ lɛm pʋ'ʋsid fʋn kanɛ ye fʋ karim gbauŋ nwa la. Wina'am na sʋŋif.

Man Nikolas Salifʋ n pʋ'ʋsidi ya wʋsa.

Yauu! Gbauŋ yinne nwa ya'as. Gbauŋ kaŋa ye li pa'ali ti nɛ tinamɛ na dɔl suosi'a ka paam sʋŋiri tʋmmi ti tʋʋma ka li ken tuon ka ti nyɛt nyɔɔd bɛdegʋ. Sɛɛung nɛ ʋʋn wʋsa ti kpɛ'ɛŋidi ti mɛŋ tʋʋma pʋʋgin, amaa ti pʋ nyɛt nyɔɔd bɛdegʋʋ. Dinɛ kɛ ka li an wala la anɛ ye, fʋ ya'a dʋt tiig ka sɔ' pʋ tɛbigi fɔ, li dʋʋb tɔe nɛ hali. Ala mɛnɛɛ fʋ ya'a tʋmmi fʋ tʋʋma ka sɔ' pʋ sʋŋi fɔ, tʋʋma la kʋ keŋ tuon sʋ'ʋŋaa. Tʋʋma ya'a pʋ ken tuon sʋ'ʋŋaa fʋ kʋ nyɛɛ li nyɔɔd bɛdegʋʋ. Fʋ mii, suoya bɛ ka ti na nyaŋi dɔl ka paam ligidi bɛɛ tʋʋma la'adi pɛ'ɛŋi sʋŋi ti mɛŋ ka ti tʋʋma keŋ tuon ka ti paam nyɔɔd bɛdigʋ. Ti ya'a paam nyɔɔd bɛdegʋʋ, ti na nyaŋi gɔsi ti mɛŋ ka ti bɛlim an sʋm. M zuasʋŋɔɔ, karim gbauŋ kaŋa ka baŋ dinɛ bɛ li ni, ka li na sʋŋif bɛdegʋ.

Nikolas Salifʋ
Linda Obenewaa Akweley Ocloo

Gbaʋvɛɛnsa

**Linda Obenewaa Akweley Ocloo**  anɛ Ghana pɔlitis nwɛɛd nɛ wadmaani paas partliment kanɛ paasi ayɔpɔi la Ghana fourth Republic la ni. O anɛ wadmaan tis Shai-Osudoku Constituency kanɛ bɛ Greater Accra Region sʋʋlum la. O zienɛ tis maasim tiig naadɔɔg. 

## O sakur ken yɛla
Yuum tusa ayi  la ni la, Linda da  die o  kasɛtta gbaʋg kanɛ ka ti buon ye, Diploma bɛ Banking yit Cambridge Academy kanɛ bɛ Accra sʋ'ʋlʋm la, nɛ  Business Administration kasɛta gbaʋŋ (BA)  yit University of Cape Coast, Ghana nwa. O lɛn mɔr kasɛta gbaʋg kanɛ an diploma in Insurance ka o die yiti National Insurance College bɛ Airport Accra bɛ yuum tusa ayi nɛ anaasi la ni.  

## Tʋʋma
Linda Obenewaa Akweley Ocloo  anɛ  on ka ti boun ye, Economist la, Banker nɛ Insurer.. O tʋmnɛ linɛ ka ti buon ye, Client Service Consultant bɛ Old Mutual Assurance, linɛ ka ba boun ye, Provident Life Insurance la. 

## O bɛllim
Ocloo anɛ pʋkɔɔnr, ka mɔr biisa anu. O sid Desmond William Ocloo, da anɛ maasim tiig naadɔɔg naanya'ad bɛ Shai-Osudoku constituency amaa, ka da kpi nɛ sapu'at ni, bɛ nwdis anu la, yʋʋm tusa ayi nɛ pii nɛ ayuobʋ la ni. Maasim tiig dim da ti nɔk o zinili o sid la nɔba zug ka o di, o da nyɛ nɛ  vɔɔt kal 13,596 . O anɛ kristo biig (Mission of God Church, Dodowa)

## Gbanvɛɛnsa
Linɛ taꞌasid kuꞌom basib

Wiim bɛɛ banas yaa da li teŋ la zug: Wiim bɛɛ banas yaa da gbirigi li kusaυg teŋgbaυŋ zug ka ba ia li tiim bɛɛ mak ye ba guu li gυυŋ, kusaas na bas kuom n ziel nɔɔri sɔs Winaam nɛ teŋgbana la ye ba yaa sυŋ ka ba yi yɛltɔɔg la pυυgin, ba mɔr sam ka ba na yɔ tisi ba. Nɔzielυg la tɔnɔn an, nua, buug, baag, naaf nɛ bunkɔnbbanɛ wυsa bɛ kusaυg. 

Saa yaa da wak: Saa yaa da ɛɛnti wak ka kusaas ia sakuom ye ba bυdi gυυŋ, ba na kaanbi sɔs yaanam nɛ Winaam ye ba sυŋ ka saa ni tisi ba. Saŋa pamm nii, kaanb kaŋa kaanbidnɛ nɛ zɔm maaa ka kuom pυ paasida, ba ɛɛnti yɛl bada la nɛ ye ban ia kuom ye ba bu zɔm la gυυŋnɛ.  

Pua yaa da ɛɛnti saae ka li muk: Kusapua yaa da saae bɛɛ o duam daari paae ka mugusυg bɛ duam la pυυgin, kusaas na kpaae kuom n sɔs baanam nɛ yaanam ye ba duom zien ka sυŋ ka pua la sig laafi. Saŋa pamm nii, kuom kpaar kaŋa ɛɛnti anɛ kuozaal, bɔzugɔ ba na yɛl bada la ye ban on zinin nɛ sunsanauŋ ka nyɛt diib yaanɛ tisidi ba?

Sigisaa yaa da li: Sigisaa yaa da li, kasaas na kpaae kuom sɔs Winaam nɛ yaanam ye ba duom zienɛ sυŋ ka ba kua nɛ laafi ka naaf da zanas kenɛ ka wiim bɛɛ puan mɛ da nyɛ sɔ ka υυn yaa ti nie ba laafi, ba mɔr linɛ ka ba na tisi ba.
List of Ghanaian musicians

This is a **list of notable past and present musicians in Ghana**.

## Afrojazz
* Guy Warren
* Rebop Kwaku Baah

## Afropop
* KiDi
* Becca
* Fuse ODG
* Jay Ghartey
* Osibisa
* Wendy Shay
* Dobble
* Yaw Ray

## Afrobeats
*Darkovibes
*Mugeez
*KiDi
*Kuami Eugene
*Kelvyn Boy
*Wendy Shay
*Gyakie
*Dobble
*Yaw Ray

## Dancehall
* Ebony Reigns
* Iwan
* Kaakie
* Samini
* Shatta Wale
* Stonebwoy

## Gospel
* Comfort Annor
* Bernice Ofei
* Danny Nettey
* Helen Yawson
* Joe Beecham
* Joe Mettle
* Kofi Owusu Dua Anto
* Nayaah
* Nii Okai
* Ohemaa Mercy
* Preachers
* QwameGaby
* Stella Aba Seal
* Tagoe Sisters
* Diana Hamilton
* Joyce Blessing

## Soul/ RnB
*Efya
*Cina Soul
*Amaarae
*Akwaboah Jnr

## Highlife
* A. B. Crentsil
* Akwaboah Snr
* Alex Konadu
* Amakye Dede
* Ben Brako
* Bisa Kdei
* C.K. Mann
* Daddy Lumba
* E. T. Mensah
* Ebo Taylor
* K. Frimpong
* King Bruce
* Kojo Antwi
* Koo Nimo
* Kwabena Kwabena
* Jerry Hansen
*Nana Acheampong
*Dobble
*Yaw Ray

## Hiplife
* Amerado
*Ayesem
* Ayigbe Edem
* Ball J
* Bice Osei Kuffour
* Dobble
* Buk Bak
* C-Real
* Castro
* Corp Sayvee
* D-Black
*Dead Peepol
* Efya
* EL
* Eno Barony
* Gasmilla
* Kesse
* M.anifest
* Medikal
* Nero X
* Okyeame Kwame
* Reggie Rockstone
* Ruff n Smooth
* Sarkodie
* Sherifa Gunu
* Strongman
*Sway
* Tinny
* Trigmatic
* Joey B
* Pappy Kojo
* Gurunkz
* R2Bees
* Kofi Kinaata
* Kwesi Arthur
* KiDi
* Kuami Eugene
*K.K Fosu
*Ofori Amponsah

## Reggae
* Adam Ro
* Bobo Shanti
* Rascalimu
* Rita Marley
* Rocky Dawuni
* Samini
* Sheriff Ghale
* Stonebwoy
*Fancy Gadam

## Composers/others
* Abubakari Lunna
* Ephraim Amu
* Ken Kafui
* Philip Gbeho

## References
List of Justices of the Supreme Court of Ghana

Nɛ aan  piyam nam kal bɛ Supreme Court of Ghana. Ghana ziela gbaʋŋ la tis kɔɔtʋ la suor ye ba laas aan Chief Justice of Ghana ka da gat Justices nam awai n bɛ Supreme Court.Ka li aa ye li da pɔie Supreme Court judges nam anu laas taaba. 

## Piyam nam gaansʋg yɛla
Article 144 clause 1 of the 1992 Constitution of Ghana tis sour ye gɔmma zuraan gaŋim piyam nam kpɛɛm Ghana nwa. Ka nwɛɛ sawada  nɛ Council of State ka Ghana wadmaanib na siak. Article 144 clause 2 yɛl ye  Justices of the Supreme court  Judicial Council  na gaŋi ba ka nwɛɛ Sawada nɛ  Council of State ka Ghana wadmaanib na siak. Nwɛn wʋʋ Chief Justice yaa ka bɛɛ kʋ nyaŋ tʋm o tʋuma Sakana,onɛ an kpɛɛm paa bɛ  Supreme Court ni , na aan Chief Justice nwɛnɛ  clause 6 of Article 144 yɛl siem la yʋʋm tusa ayi nɛ pisi la li nwadis anu, ka zuraan Akufo-Addo gaŋi   judges nam anaasi sieba paas  Supreme Court. 

## Ba vʋosim bɛe ba yisi ba bas ɔffisi
Ti ya gɔs article 145 clause 4 of the constitution, yɛl ye Supreme Court Judge sʋm ye o yi ɔffisi o ya paae yʋma pisyɔpɔi. Ba tuun mɔr ti paae nwadis ayuobʋ paasi,linɛ na nyaŋ kɛ ka o nar antua ka o pinil ka pʋ naaɛ la. Judges nam la tʋʋma guur . Article 146 yɛl ye ban na nyaŋi yisi ba tʋuma anɛ ba na tʋm bɛɛd bɛɛ pʋ nyaŋi ɔffis tʋuma nɛ pʋtɛnɛr be niŋgbina.Nɛ mɛ lɛm yɛli bɛ ziela  ghaʋŋ la ni. 

## Piyam nam la kal n bɛ  Supreme Court

**Gɔsim mɛ**

* **[[Constitution of Ghana]]**
* **Judiciary of Ghana**
* **Supreme Court of Ghana**

**Gbanvɛɛnsa**
List of chapters in the Quran

The Quran is divided into Surahs (chapters) and further divided into Ayahs (verses). The real translation of the word Ayah is "Sign [of Allah]". For a preliminary discussion about the chronological order of chapters see page Surah. 

Each surah except the ninth (At-Tawba) is preceded by the phrase ** ("In the name of Allah, the Most Gracious, the Most Merciful."). Twenty-nine surahs are preceded by Muqatta'at (lit. abbreviated or shortened), unique letter combinations whose meanings are unknown. The first surah in the Quran is Surah al-Fatiha.

Surahs of the Makkah period are more related to themes such as resurrection, judgment, and stories from Judaism and Christianity. Surahs of the Medina period focus more on laws for personal affairs, society, and the state.

## Table of surahs

* Makkan surah
* Medinan surah
* Nöldeke Chronology

## Notes

## Citations

Read Full Quran and Its Surah Yaseen

## References
* 

## External links
* Quran.com - The Noble Quran, one of the most massive compilations of translations of the Qur'an.
* Quran Explorer, listing different titles (and place of revelation) by different translators of the Quran.
* Al-Quran, open source multi-language Quran project
Lower Manya Krobo Constituency

**Lower Manya Krobo Constituency** bɛ nɛ Eastern region, Ghana. Onɛ yʋn an wadmaan tis constituency la anɛ Michael Teye Nyuanu. Ba da vɔɔti tis o dɔlisid National Democratic Congress nɔba zug ka o da di nɛ vɔɔt tusa anaasi, kɔbisyuobʋ nɛ piswai nɛ ayɔpɔi gaadi o tiran kanɛ tial o la, ka da kilim constituency la wadmaan. O da zien constituency la zug 4th Republic parliament.

## Gbanvɛɛnsa
Mahama Asei Seini

**Mahama Asei Seini** (n du'a 15 Onn Nwadig 'November' 1960) la anɛ Ghana na' nya'ad bɛɛ politiks nid. O anɛ nid yinne onɛ paas 8th Parliament of Ghana linɛ an 4th republic of Ghana la n zi'e tisid Daboya Mankarigu Vootʋg teŋ la n bɛ North Gonja Sʋ'ʋlim linɛ bɛ Savannah Region, Ghana la.
O anɛ laafi lʋgir la minista nya'aŋdɔl.[3][4]

## O Vʋm Bɛlim nɛ Tʋʋma

Ba da du'a Seini nɛ On Nwadig (November) la dabisir 15 yʋʋm 1960. O yitnɛ Daboya.
O mɔri B.A Economic nɛ Wada degree kasɛta gbauŋ (1992). no O da anɛ chief revenue officer of Ghana revenue Authority la.

## Politiks Yɛla

Seini anɛ Ma'asim tiig la paati nid. O da zieni tis paati la Samanpiid Nwadig yʋʋm 2020 vootʋg saŋa la. O da di Parliament vootʋg la nɛ nidib kanl tus piina anaasi kɔbistan' nɛ piswai nɛ yinne li zi'e tis 59.6% vootʋg kanl la wusa n gaad o taaba, Shaibu Mahama onɛ an Ma'asim tiig nid ka paam 9,751 vootʋg nidib ka li zi'e tit 40.4%.

## Kɔmɛtii (Committee)

O da tʋmnɛ linɛ an Genda nɛ Biis kɔmittee la nɛ food, Agriculture nɛ cocoa Affairs komɛtii na'asaalin Parliament of Ghana of 4th of republic if Ghana la.

## O Mɛŋ Bɛllim Yɛla

O anɛ Mor.

## Gbanvɛɛnsa
Lower West Akim Constituency

**Lower West Akim Constituency** bɛ nɛ Eastern region, Ghana. Onɛ yʋʋn an wadmaani tis constituency la anɛ Gifty Klenam. Ba da vɔɔti tis o dɔlisid New Patriotic Party (NPP) nɔba zug ka o da naae nɛ vɔɔt tusa anii, kɔbistan nɛ piiga gaadi o tiran kanɛ tial o la. O da die kʋk lanɛ James Appietu-Ankrah onɛ da zien constituency la nɔba zug 4th Republic parliament dɔlisid NPP la sanan la.

## Gbanvɛɛnsa
Mampong Constituency

**Mampong Constituency** anɛ Constituency nam la yinne bɛ Ghana wadmaanib yin la. Li bɛnɛ Ahanti region sʋʋlʋmin, Ghana.

## Wadmaanib yɛla
Kwaku Ampratwum-sarpong an wadmaan tis teŋ la lin pinil yʋʋm tusa ayi nɛ pii nɛ ayuobʋ la ni sa (2016). O da zien nɛ Wabʋg Naadɔɔg la nɔba zug ka ba vɔɔt gaŋ o ka o di vɔɔdʋg la nɛ vɔɔt kal tusa pisi nɛ kɔbisnaasi nɛ pisyɔpɔi nɛ ayi (20,472) ka liebi ba wadmaan. Onɛ da die Francis Addai Nimoh kanɛ da mɔr wadmaan kʋk la wadmaanib yir kanɛ da paas anaasi la ni la.

## Gbanvɛɛnsa
Manhyia South Constituency

**Manhyia South Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zieni tisi ba. Manhyia South constituency bɛnɛ Kumasi Metropolitan district dinɛ bɛ Ashanti Region sʋʋlim, Ghana. 

## Titɔdis
Di naam kʋk bɛnɛ Kumasi Metropolitan District dinɛ bɛ Ashanti Region pʋʋgin, Ghana.

## Wadmaannib

## Vɔɔtʋg

## Gbanvɛɛnsa
Mark Anthony Awuni

**Mark Anthony Awuni** anɛ Ghana pɔlitis nwɛɛd bɛ Republic of Ghana. O da anɛ Wadmaani tis Binduri constituency bɛ Upper East Region sʋʋlim, Ghana la Wadmaannib yikanɛ paasi anaasi la Ghana Republic kanɛ paasi anaasi la ni. O paasnɛ Maasim Tiig Naadɔɔg la, National Democratic Congress ni.

## On siniŋ siem nɛ o sakur yɛla
Ba da dua Awuni nɛ yʋʋm tusir, kɔbiswai nɛ pisnu nwadisa atan la dabpiinɛ ayi daar (March 12, 1950). O da naaenɛ Claver House Institute. O mɔrnɛ Diploma in Education yi institute la ni.

## Tʋʋma
Awuni tʋʋma anɛ paalʋg (Paan).

## Pɔlitis tʋʋma
Awuni paasnɛ MaasimTiig Naadɔɔg, National Democratic Congress la ni. On da lieb Wadmaan nɛ yʋʋm tusa ayi nɛ anu la ni (January 2005) on da di yʋʋm tusa ayi nɛ anaasi Ghana wʋsa vɔɔtʋg la (December 2004). Ba da vɔɔti o ye o lieb wadmaani tis Binduri constituency nɛ wadmaannib yikanɛ paasi anaasi la Ghana fourth Republic la ni. 

## Vɔɔtʋg
Ba da vɔɔti Awuni ka o lieb wadmaani tis Binduri constituency bɛ Upper East Region sʋʋlim, Ghana la yiiga nɛ yʋʋm tusa ayi nɛ anaasi Ghana wʋsa vɔɔtʋg la ni (2004 Ghanaian general elections). O da zien Maasim Tiig Naadɔɔg, National Democratic Congress zugʋ nya. O sʋʋlim la la paas sʋʋlimnam awai (9) yi kʋgʋs piinɛ atan (13) banɛ ka maasim tiig Naadɔɔg, National Democratic Congress da di vɔɔtʋg la ni Upper East Region la. Maasim tiig Naadɔɔg, National Democratic Congress da di kʋgʋs biela, piswai nɛ anaasi (94) yi kʋgʋs kɔbis yi nɛ pistan (230) pʋʋgin. O da paam vɔɔt tusa awai, kɔbisyɔpɔi nɛ piswai nɛ ayɔpɔi (9,797) yi vɔɔt tusa piinɛ awai, kɔbiswai nɛ pistan nɛ wai (19,939) pʋʋgin. Nɛ da zɛmnɛ pisnaasi nɛ awai dual yinne kɔbiga pʋʋgin (49.1%) yi vɔɔt la wʋsa pʋʋgin. Ba da vɔɔt o ka bas Yakubu Stephen onɛ an Wabʋg Naadɔɔg, New Patriotic Party nid, Barichie Tilata Yakubu onɛ bɛ Convention People's Party nɛ Aboyella Charles onɛ an pʋ zien naadɔsia nii. Bama da paamnɛ tusa ayuobʋ, kɔbisyi nɛ piinɛ yuobʋ (6,216), kɔbiga nɛ piswai nɛ wai (199) nɛ tusa atan, kɔbisyɔpɔi nɛ pisi nɛ yuobʋ (3,727) nwɛnɛ ba yʋda la dɔl taaba siem la. Nɛ zɛmnɛ pistan nɛ yinne duali ayi kɔbiga pʋʋgin (31.2%), yinne dual nɛɛm kɔbiga pʋʋgin (1.0%) nɛ piinɛ nii duali ayɔpɔi kɔbiga pʋʋgin (18.7%) nwɛnɛ ba yʋda la dɔl taaba siem la.

## Mɛŋ bɛllim
Awuni anɛ Kristo biig.

## Gbanvɛɛnsa
Mark Assibey-Yeboah

**Mark Assibey-Yeboah** anɛ Ghana pɔlitis nwɛɛd ka an wadmaan n paas wadmaanib yir linɛ paas ayuobʋ nɛ ayɔpɔi la Ghana Republic linɛ paas anaasi la n tis New Juaben South linɛ bɛ Eastern Region sʋʋlʋm la, ba da dua o nɛ nwadis atan la daba ayi' yʋma 1974 la ni, o anɛ Wabʋg Naadɔɔg nid.

O da tʋmnɛ an kpɛɛm banɛ gɔsid ligidi yɛla la ka lɛn tʋm an bipula nɛ niŋwisigir diema kpɛɛm n bɛ wadmaanib yir linɛ paas ayuobʋ la ka da lɛn an kʋkdaan n tis kpɛɛm banɛ ligidi yɛla la n paas wadmaanib yir linɛ paas ayɔpɔi la Ghana Republic linɛ paas anaasi la.

## Vʋm bɛllim
Assibey-Yeboah anɛ Kristo biig. O di pua mɔr biis atan.

## O vʋm pinilʋg nɛ sakur ken
Ba da dua Mark Assibey-Yeboah nɛ nwadis atan la la daba ayi' daar yʋma 1974 la ni. O yinɛ Obo-Kwahu, tempʋʋg linɛ bɛ Eastern Region sʋʋlʋm Ghana la.

O da anɛ Presbyterian Boys' Secondary Sakur bil kʋdʋg, linɛ bɛ Legon, Ankara la ka die o kasɛta gbaʋŋ linɛ an GCE Ordinary Level la ka tɔlisi keŋ Ghana Secondary Sakur la ni, linɛ bɛ Koforidua naae ka die o kasɛta gbaʋŋ linɛ an GCE Advanced Level la. O mɔr kasɛta gbaʋŋ digirii linɛ an BSc (Hons) n bɛ zamisʋg linɛ an Agricultural Economics n yi Kwame Nkrumah University of Science and Technology (KNUST) sakurin la, ka lɛn tɔlisi keŋ Ghana nɛ MS Kpaarib nɛ zamisʋg linɛ an Resource Economics yit University of Delaware, linɛ bɛ USA la. O mɛ lɛn mɔr MA nɛ Ph.D. kasɛta gbana zamisʋg linɛ an Economics n yit University of Tennessee, linɛ bɛ USA o zamisʋg la yɛlkpan da anɛ International Macroeconomics, Monetary Economics nɛ Econometrics la.

Mark Assibey-Yeboah sɔb gbana hali linɛ an journals linɛ paan Economic Record, International Journal linɛ an ligidi nɛ Economics yɛla la, ka lɛn sɔb Journal for International Trade and Economic Development, nɛ rnNorth American Joual of Economics nɛ ligidi yɛla.

## Tʋʋma yɛla
Paan bɛ, University of Tennessee, linɛ bɛ USA

O anɛ lty Fac Adjunct u, Milligan College, Tennessee, linɛ bɛ USA

O tʋmnɛ aan Economist kpɛɛm, n bɛ Bank of Ghana.

O anɛ paan, n bɛ Ghana Telecom (Technology) University College, linɛ bɛ Ankara, Ghana la.

O anɛ paan, n bɛ Ghana Institute of Management and Public Administration (GIMPA), linɛ bɛ Ankara, Ghana la.

O anɛ wadmaan, n bɛ Ghana nwa (nwadig yinne daba yɔpɔi 7 la, yʋma  2013 la ni ti paae nwadig yinne daba yuobʋ 6 la,  yʋma 2017 la ni yiiga saŋa)

O anɛ wadmaan, n bɛ Ghana (nwadig yinne daba yɔpɔi 7 la, yʋʋma  2017 la ni ti paae nwadig yinne daba yuobʋ 6 la,  yʋʋma 2021 la ni ken linɛ paas ayi), O anɛ kʋkdaan tis banɛ gɔsid ligidi nam yɛla la. Saawada nwɛɛd.

Kpɛɛm yinne tis, ADB Bank Ghana, nwadis anii la ni yʋʋma 2018 ti paae yʋʋma 2021 la ni

n American  Economic Association tʋʋma la kpɛɛm yinne.

## Gbanvɛɛnsa
Mark Kurt Nawaane

**Mark Kurt Nawaane** (21 April 1966) anɛ Gaana politiks nwɛɛn nɛ wadmaan kanɛ passed ayɔpɔi partliment linɛ paasid Gaana anaasi Rpublic la. O anɛ wadmaan kanɛ ziinɛ tis  Nabdam Constituency bɛ  Upper East Region sʋʋlum, o ziinɛ tis maasim tiig naadɔɔg la. 

## O bɛlim nɛ o Sakur keŋ yɛla
Nuwaane yinɛ Kongo-Nangodi. O mɔr kasɛtta gbaʋg kanɛ an M.B.A yit  Paris Graduate School of   Management nɛ kasɛtta  gbaʋg kanɛ an M.D. yit Institute of Medicine and Hygiene, St.Petersburg, Russia.

## Gbaʋvɛɛsa
Manso Nkwanta Constituency

**Manso Nkwanta Constituency** anɛ constituency yinne bɛ parliament of Ghana. Ba gaŋidnɛ Member of Parliament yinne, onɛ gaade ba wusa vɔɔt la ni. Manso Nkwanta bɛ nɛ Amansie West District bɛ Ashanti Region, Ghana.

## Titɔdis
Kuk la bɛ nɛ Amansie West District bɛ Ashanti Region, Ghana.

## Wadmaannib

## Vɔɔtʋg

## Gbanvɛɛnsa
Lydia Seyram Alhassan

**Lydia Seyram Alhassan** anɛ onɛ ka ba da dua o yʋʋm tusir nɛ kɔbiswai nɛ pisyɔpɔi la ni, yʋʋmpaal nwadig la li yiiga daar (1 yʋmmpaal nwadig 1970). O anɛ Ghana nid ka an onɛ nwɛɛd pɔlitis. O paas Ghana Wadmaanib yikanɛ paasi ayɔpɔi la, Ghana Republic kanɛ paasi anaasi la. O anɛ Wadmaani tisi Ayawaso West Wuogon n bɛ Ankara la, Greater Accra Region. O paasnɛ Wabʋg naadɔɔg la ni.

## O sakur yɛla
O mɔr MBA in Marketing dinɛ ka o paam yi University of Ghana Business School, Legon la nɛ Bachelor of Administration degree kasɛta gbaʋŋ, Ghana the Institute of Management and Public Administration (GIMPA).

## Pɔlitis nwɛ'ɛb yɛla
Yʋʋm tusa ayi' nɛ pii nɛ awai yʋʋmpaal nwadig la ni, Alhassan da zieni o sid onɛ lɛn kae dunia la nɔbir zugʋ nyia Ayawaso West Wuogon kʋk la. O da diya nɛ pisyuobʋ nɛ anii dual pisnii kɔbʋg pʋʋgin (68.80%). Ka o taaba banɛ kpɛlim la, Kwasi Delali Brempong onɛ an maasim tiig (NDC) nid la paam pistan' dual pisnu nɛ ayi' kɔbiga pʋʋgin (30.52%), William Kofi Dowokpor onɛ an PPP nid la paam nɛɛm dual pisnu nɛ anii kɔbiga pʋʋgin (0.58%) ka Clement Boadi onɛ an LPG nid la paam nɛɛm dual piiga kɔbiga pʋʋgin (0.10%)  

O da lɛn zien Wabʋg nɔbir zugʋ nya yʋʋmtusa ayi nɛ pisi Ghana gil vɔɔtʋg la ka di ka bas Gaana ninkanɛ maan sini ka da zien maasim tiig nɔbir zug la, John Dumelo. La o da paam vɔɔtnam tusa awai, kɔbisnii nɛ pisnu nɛ yinne (9,.851).

## Mɛŋ bɛlim
O da ɛlnɛ Ghana pɔlitis nwɛɛd Emmanuel Boakye Agyarko onɛ da maan kaalim yʋʋm tusa ayi' nɛ pii nɛ anii la.

## Gbanvɛɛnsa
Martin Gyarko Oti

**Martin Gyarko Oti** anɛ Ghana pɔlitis nwɛɛd ka an wadmaan n paas wadmaanib yir linɛ paas ayɔpɔi la Ghana Republic linɛ paas anaasi la n tis Techiman North linɛ bɛ Bono East Region sʋʋlʋm la, o anɛ Wabʋg Naadɔɔg nid. Onɛ da an Bono East Region sʋʋlʋm la Minista nyaandɔl.

## O vʋm pinilʋg nɛ sakur yɛla
Ba da dua Oti nɛ nwadis anaasi daba atan la yʋma1980 la ni, o yinɛ Aworowa linɛ bɛ Bono East Region sʋʋlʋm Ghana la. O da maali o digirii zamisʋg linɛ an  Social Science yi University of Cape Coast sakurin yʋma 2008 la ni.

## Tʋʋma
Oti da anɛ paan n bɛ Ayeasu-Atrensu District Assembly Junior High Sakur la ni.

## Pɔlitis nwɛ'ɛb yɛla
Oti anɛ Wabʋg Naadɔɔg nid. O da anɛ wadmaanɛ tis Techiman North sʋʋlʋm la lin da yi yʋma tusa ayi' nɛ ayɔpɔi la 2017 ti paae yʋma 2021 la ni.[5] Yʋma 2020 la ka Ghana dim da maal vɔɔt la, ka o kɔ'ɔŋ kʋk ka Elizabeth Ofosu-Agyare onɛ da an Maasim Tiig Naadɔɔg nid la da di ka bas o. O da mɔri vɔɔt tusa pisi nɛ yinne nɛ anii (21,008) ka kɔbʋg pʋʋgin anɛ vɔɔt pisnaasi nɛ ayɔpɔi du'al anu (47.5%) vɔɔt la kanl wʋsa ni ka o tiraan Elizabeth mɔr vɔɔt kal 23,252 ka kɔbʋg pʋʋgin anɛ pisnu nɛ ayi' du'ali anu (52.5%) vɔɔt la kanl wʋsa ni.

## O vʋm bɛllim
Oti anɛ Kristo biig.

## Gbanvɛɛnsa
Martin Kwaku Adjei-Mensah Korsah

**Martin Kwaku Adjei-Mensah Korsah** anɛ Gaana pɔlitiks nwɛɛd ka an Wadmaani paas Gaana Wadmaanib yikanɛ paasi anii la Gaana Republic kanɛ paasi anaasi la tis Techiman South Constituency bɛ Bono East Region sʋʋlim la. O anɛ Wabʋg Naadɔɔg, New Patriotic Party la nid. Nannanna, o anɛ Deputy Minister for Local Government, Decentralization and Rural Development.

## On siniŋ siem nɛ o sakur yɛla
Ba da dua Korsah nɛ yʋʋm tusir, kɔbiswai nɛ pisyɔpɔi nɛ anii, Nwadisa anaasi la dabpiinɛ ayi daar (12 April 1978) o yinɛ Techiman bɛ Bono East Region sʋʋlim la. O da naae o SSSCE nɛ yʋʋm tusir, kɔbiswai nɛ piswai nɛ anii (1998) la ni. O da maalnɛ Government, History and Christian Religious Studies. O da maali o Bachelors of Arts in Political Science yʋʋm tusa ayi nɛ anu (2005), University of Ghana, ka lɛn maali o master's degree in Politics and International Relations yʋʋm tusa ayi nɛ ayɔpɔi la ni (2007).

## Tʋʋma
Korsah da anɛ basic school coordinator gbaʋŋ zamisʋg lʋgʋr la ni, GES. O da lɛn anɛ presiding member of the Techiman Municipal Assembly. O da lɛn anɛ Director of Elections and Research tis Wabʋg Naadɔɔg la, New Patriotic Party.

**Pɔlitiks tʋʋma**

Korsah anɛ Wabʋg Naadɔɔg NPP nid, ka an Wadmaani, tis Techiman South Constituency bɛ Bono East Region sʋʋlim la dim. Yʋʋm tusa ayi nɛ pisi (2020) Gaana wʋsa vɔɔtʋgin la, o da di Wadmaan kʋk la nɛ vɔɔt tusa pisnaasi nɛ awai, kɔbisyuobʋ nɛ pisnii nɛ ayi (49,682) dinɛ an pisnu dual pisi nɛ anaasi kɔbiga pʋʋgin (50.24%) ka Maasim tiig Naadɔɔg, NDC nid la, Christopher Beyere Baasongti paam vɔɔt tusa pisnaasi nɛ awai, kɔbisyi nɛ anu (49,205) dinɛ an pisnaasi nɛ awai dual pisyɔpɔi nɛ ayuobʋ (49.76%). Ba da gaŋ o ye o an minista nyaadɔli tis Local Government, Decentralization and Rural Development.

**Laasbanɛ ni ka o tʋm**

Korsah paas laaskanɛ gɔsid ya yɛla la (House committee) ka lɛn paas laaskanɛ gɔsid Foreign Affairs.

## Gbanvɛɛnsa
Mary Grant

**Mary Grant** vʋm bɛllim lin yi (6 Motul 1928 – 18 Senlʋŋ 2016) O da anɛ ti Ghana duata nɛ pɔliitis nwɛɛd. Onɛ da an yiiga Ghana Council of State nid nɛ onɛ an yiiga sɔb onɛ paam zamisʋg linɛ an medical doctor n yi Wesley Girls High Sakurin la. Grant n da an Ghana pua onɛ paasi atan ka ba siak ye o mɔr miilim kati waae duata tima ni Susan Ofori-Atta (1947) nɛ Matilda J. Clerk da yi la nyaaŋ (1949). O da kpin nɛ Paa Grant, onɛ ka ba da buon o ye "Gold Coast pɔlitis saam la".

## Sakur yɛla

Mary Grant da keŋi o pinilʋg sakuri bɛ Obuasi Methodist Sakurin la. Ka o tɔlisʋg sakur mɛnɛ o da keŋnɛ Wesley Girls High Sakur linɛ bɛ Cape Coast sʋʋlʋm la, Onɛ da an yiiga sakur bil kanɛ da mɔr miilim sakurin la linɛ da tis o suor ye o keŋ United Kingdom keŋi medical doctor.

## Tʋʋma
On da tʋm n an laafi lʋgʋr duata kpɛɛm la nyaaŋ, Mary Grant da kena liebnɛ pɔlitis nwɛɛd saŋkan la ka ba mɛ da gaŋ o ye o an nimmaasim lʋgʋr  gbansɔbid yʋʋma 1985 la ni. Grant da mɔr tʋʋma ziesim nam sieba wʋʋ, onɛ da an nimmaasim lʋgʋr minista la nyaandɔl ka paas Provisional National Defense Council (PNDC) la ni. Lin nyaaŋ ka o kena an gbaʋŋ zamisʋg lʋgʋr minista nɛ buudi malima ka mɛ da lɛn paas Council of State kpɛɛmnam la ni .

O da zienɛ ti Ghana nɔba zug laasʋg nam bɛdigʋ ni dunia ziis bɛdigʋ ni, sieba wʋʋ World Health Organisation (WHO), General Assemblies bɛ Geneva nɛ Regional Conferences bɛ Africa, World Bank Meeting linɛ bɛ Africa Nimmaasim lʋgʋr, Cairo Conference linɛ Nidib kanl nɛ ba nɔbigir yɛla la, on mɛ da lɛn paas kpɛɛm banɛ da keŋ World Conference laasʋg linɛ da an puab held in Beijing in 1995.

## O kum nɛ kʋʋr malʋŋ
O da mɔri yʋʋma pisnii nɛ anii (88) ka kpi, niŋtaŋ win Sɛnlʋŋ dabisim 18, 2016 n bɛ 37 soogianam sibiti la ni linɛ bɛ Ankara, Ghana dim n da maal o kum malima la.

## Gbanvɛɛnsa
Masawud Mohammed

**Masawud Mohammed** anɛ Ghana pɔlitis nwɛɛd ka an wadmaan n paas wadmaanib yir linɛ paas ayɔpɔi la Ghana Republic linɛ paas anaasi n tis Pru West linɛ bɛ Brong-Ahafo Region sʋʋlʋm la, ba da dua o nɛ nwadis anaasi la dabisim yinne daar la yʋma 1971. O anɛ Maasim Tiig na'adɔɔg nid.

## Vʋm pinilʋg nɛ sakur yɛla
Ba da dua Mohammed nɛ nwadis anaasi la dabisim yinne daar la yʋma 1971 la ni n bɛ Prang linɛ bɛ Brong-Ahafo Region sʋʋlʋm la. O da keŋi University of Cape Coast ka naae ka die o kasɛta gbaʋŋ linɛ an yiiga digirii nɛ o mastɛs digirii, li wʋsa bɛ gbaʋŋ zamisʋg ni.

## Tʋʋma
Mohammed da anɛ Pru West sʋʋlʋm la wadmaan kʋdʋg. O da anɛ paan n bɛ Atebubu College of Education sakurin la ka tʋm an D.E.C n tis Pru sʋʋlʋm la ni.

## Pɔlitis
O yiiga kpɛneb linɛ ka o da kena lieb wadmaan la da anɛ yʋʋma 2013 la ni, n tis Pru West sʋʋlʋm la. Yʋʋm tusa ayi nɛ piinɛ ayuobu (2016) la ni yaas, ka o da lɛn zienɛ nyaa ka ba vɔt ka o di. O da paam vɔt bam 10,740 kɔbiga pʋʋgin o da paamnɛ vɔɔt pisnaasi nɛ awai du'al pisyuobu nɛ ayuobu (49.66%) yi vɔɔt la wʋsa ni, banɛ ka o da di ka basi ba la da anɛ Stephen Pambiin Jalulah, Eric Kwabena Asamoah nɛ Akurugu Zakarai Atiah.

## O vʋm bɛllim
Mohammed anɛ Mɔɔr. O di pua mɔr biis anaasi.

## Gbanvɛɛnsa
Mathias Kwame Ntow

Elder **Mathias Kwame Ntow** anɛ Kristo biig, o anɛ Pentecost karimbiig. O mɔr pua ka o yʋʋr buon Victoria Sam, ba mɔr biis ayuobʋ.

## O vʋm pinilʋg
Ba da dua Ntow bɛnɛ Nkwanta No. 2 Atini daar, nwadis pii nɛ yinne dabisim pii nɛ yiine la ni yʋma 1957 pʋʋgin. O da keŋɛ sakur bɛnɛ University of Education Winneba naae ka die o digirii kasɛta gbaʋŋ zamisʋg linɛ an Social Studies la. O mɛ da paam paalʋg kasɛta gbaʋŋ yi Enchi College of Education sakurin la. Ntow da naae o zamisʋg bɛ University of Education Winneba sakur la ni ka die o Masters of Art in Human Rights kasɛta gbaʋŋ yʋma 2007 la ni.

## Tʋʋma
Ntow anɛ profɛsa bɛ gbaʋŋ zamisʋg pʋʋgin. Ghana gbaʋŋ zamisʋg lʋgʋr dim da nɔk o ye o tʋm nɛ ba an  (Principal Supt and Social Science Tutor, Enchi College of Education).

## Pɔlitis nwɛ'ɛb yɛla
Ntow anɛ Maasim Tiig Naadɔɔg nid. Yʋma 2008 la ni, ka o da zienɛ nyi'a Aowin kʋk la Maasim Tiig Naadɔɔg la nɔba zug ka di n paas wadmaanib yir linɛ paas anu la Ghana Republic linɛ paas anaasi la ni. O da anɛ wadmaan n tis Aowin sʋʋlʋm, linɛ bɛ Western Region la. O mɛ da lɛn anɛ wadmaan paas wadmaanib yir linɛ paas ayuobʋ nɛ ayɔpɔi la Ghana Republic linɛ paas anaasi bɛ Ghana nwa.

## Yʋʋma 2008 vɔt la yɛla
Ntow da zienɛ Maasim Tiig Naadɔɔg la zugu nyaa Aowin linɛ bɛ Western Region sʋʋlʋm  Ghana kpɛla la yʋʋma 2008 ka Ghana dim da maal vɔt la ka o di kʋk nɛ vɔt nam bam 19, 291 kɔbiga pʋʋginɛ o da mɔri 54.09% n yi vɔt kanl wʋsa. Onɛ Samuel Adu Gyamfi Wabʋg Naadɔɔg nid o vɔt da anɛ 15, 393 kɔbiga pʋʋginɛ o da mɔri 43.16%, ka PNC nid Ebenezer Ebbi Kwaw Dankwa mɛ da mɔr vɔt bam 631 kɔbiga pʋʋgin o da mɔri 1.77% ka PP nid  Martin Boadu la mɛ da mɔr 347 kɔbiga pʋʋgin o da mɔri 0.97% vɔt la wʋsa ni.

## Yʋma 2012 vɔɔt la yɛla
Ntow anɛ onɛ ka ba da lɛn vɔɔt ka o di yaas n an wadmaanɛ tis Aowin linɛ bɛ Western Region sʋʋlʋm Ghana la, Maasim Tiig Naadɔɔg nɔba zug yʋma 2012 vɔɔt la ni. O da mɔri vɔɔt kal 035 ka kɔbʋg pʋʋgin ka o mɔr 56.67% yit vɔɔt la kanl wʋsa ni. Samuel Adu Gyamfi onɛ an Wabʋg Naadɔɔg nid la nɛ Solomon Appiah onɛ da zienɛ o nyari nɛ Abdu Hawa onɛ da an PPP nid la, nɛ John Brew onɛ mɛ da zien o yari la. Ba wʋsa vɔɔtnam da anɛ 21, 030, 756, 700, nɛ 269 wʋʋ ba yʋda la tuunl taaba siem la. Ka kɔbʋg pʋʋgin ka ba wʋsa da mɔri 39.68%, 1.43%, 1.32%, nɛ 0.51% yit vɔɔt la wʋsa ni.

## Yʋma 2016 vɔɔt la yɛla
Ntow da lɛn zienɛ nyi'a Aowin linɛ bɛ Ghana Western Region sʋʋlʋm kʋk la Maasim Tiig nɔba zug yʋma 2016 la ni ka Ghana dim da maal vɔɔt la ka o di nɛ vɔɔt kal 22, 385, ka kɔbʋg pʋʋgin o da mɔri 50.70% yit vɔɔt la wʋsa ni. Samuel Adu Gyamfi onɛ an Wabʋg nid la da mɔri vɔɔt kal 20, 780  ka kɔbʋg pʋʋgin o da mɔri 47.06%, ka PPP nid Isaac Wilson Kwaw mɛ da mɔri vɔɔt kal 853 ka kɔbʋg pʋʋgin ka o mɔr 1.93%, ka CPP nid onɛ an Solomon Asamoah la mɛ da mɔri vɔɔt kal 134 ka kɔbʋg pʋʋgin ka o mɔr 0.30% yit vɔɔt la wʋsa pʋʋgin.

## Gbanvɛɛnsa
Matthew Nyindam

**Matthew Nyindam** (Ba da dua o nɛ yʋma tusir nɛ kɔbiswai nɛ pisyɔpɔi nɛ anu nwadis pii nɛ ayi' la yiiga daar (samanpiid nwadig 1, 1975) anɛ Ghana pɔlitis nwɛɛd ka da an wadmaani paas Seventh Parliament of the Fourth Republic of Ghana zieni tis Kpandai Constituency bɛ Northern Region la wabʋg naadɔɔg, New Patriotic Party nɔba zug.

## Mɛŋ bɛllim
Nyindam anɛ Kristo biig ka ken Catholic pʋʋsim. O mɔr pʋa nɛ biisa anaasi.

## On siiŋ siem nɛ o sakur yɛla
Ba da dua Nyindam nɛ yʋma tusir nɛ kɔbiswai nɛ pisyɔpɔi nɛ anu nwadis pii nɛ ayi' la yiiga daar (samanpiid nwadig 1, 1975). O yinɛ Kumdi, teŋkanɛ bɛ Northern Region sʋʋlim, Ghana. O da keŋɛ University of Education, Winneba maal Bachelor in Education degree in Social Studies yʋma tusa ayi' nɛ ayɔpɔi (2007) la ni.

## Pɔlitis nwɛ'ɛb yɛla
Nyindam anɛ wabʋg naadɔɔg, New Patriotic Party (NPP) nid. Yʋma tusa ayi' nɛ pii nɛ ayi' la ni (2012), o da zien wabʋg naadɔɔg nɔba zug nyi'a Kpandai kʋk kanɛ an sixth parliament of the fourth republic la ka di.

## Tʋʋma
Ghana gbaʋŋ zamisʋg lʋgʋr (Ghana Education Service) (paan, Barikese SHS, Kumasi) 

Wadmaan (January 7, 2013–present; 2nd term) 

## Gbanvɛɛnsa
Matthew Opoku Prempeh

**Matthew Opoku Prempeh**, (Ba da du'a o nɛ 23 Sigsaa Nwadig la 1968) anɛ Ghana nid onɛ an Du'ata nɛ Pɔlitis nwɛ'ɛd. O onɛ onɛ paas Wabʋg paati (NPP) ka lɛn an wadmaanib yir nid tis Manhyia, Kambʋŋ ten Ghana. O da anɛ minista onɛ gɔt sakur yɛla. Tita'am buon o ye NAPO. Nananna, o anɛ Na'asar bugum kpɛɛm 

## Vʋm Bɛlim nɛ Sakur ken
Ba du'a Prempeh nɛ 23 sigsaa Nwadig yʋma 1968 la ni ka o yit Pakyi kanɛ paas ayi', kambʋŋteŋ sʋ'ʋlʋm .

O zamis Ninsaal yɛla nɛ tiim yɛla bɛ kwame Nkrumah University of Science And Technology la ni, li nya'aŋ ka o tɔlisi keŋ zamis laafi yɛla Netherlands laafi nɛ sakurin nɛ Kennedy gɔmina sakur kanɛ bɛ Harvard University la.

## Tʋʋma
Dɔlisi keŋ wadmaanib yir ni, Prempeh da anɛ kpɛɛm tita'ar n tis Keyedmap Security service Limited ni yʋma tusa ayi' nɛ anaasi ti paae yʋma tusa ayi' nɛ awai. O mɛ lɛn anɛ Du'ata ka lɛn paas Royal koligi n bɛ United Kingdom lin yi yʋma tusir nɛ kɔbiswai nɛ piswai nɛ awai ti paae yʋma tusa ayi' nɛ atan'.

## Pɔlitis

### Wadmaan
Nwɛnnɛ on an Ghana wadmaanib yir nid si'em la, o da zi'eni tis Manhyia ya tuona. O yiiga na'am diib anɛ yʋma 2008 ka an Wabʋg paati la nid yʋʋm 2016 la ni, o da lɛn di ya'an vɔɔdʋg saŋa teŋ kan la.

O da anɛ laafi Lʋgir la committee ka lɛn an kpɛɛm kanɛ ka ba gaŋ o. Prempeh da zi'en yʋma 2020 Ghana vɔɔdʋg Saŋa la n tis Manhyia ya tuon tis Wabʋg paati la ka da di ya'an.

## Sakur ken minista
Ghana Zugraan  Akufo-Addo da gaŋ o bɛ 10 Yʋʋmpaal Nwadig la 2017 ni ye o an kpɛɛm kanɛ gɔsid sakur yɛla Ghana. O da naam nɛ ani ti paae yʋma anaasi hali ti paae yʋʋmpaal Nwadig la daba Ayuobʋ yʋma tusa ayi' nɛ pisi nɛ yinne.

Sigsaa Nwadig la, 2017, Ghana Zugraan Akufo Addo da pʋt Prempeh ka o an onɛ paas minista nam pii nɛ awai banɛ da na la'asi aan o Cabinet la. Ba da zi Minista nam pii nɛ awai la yʋda keŋ wadmaanib yir ka Mike Acquaye n da mɔɔli tis. Prempeh n da an cabinet minista la, o da li'el nɛ President la ka paasid n gban'e gban'ar.

Prempeh da sʋŋ ya bɛdegʋ gbaʋŋ zamisʋg pʋʋgin Ghana ni.

## Kɔmitii nam
Prempeh anɛ Defense nɛ Interior kɔmitii ka la banɛ ka ba gaŋ la.

## Mɛŋ Vʋm Bɛlim
O anɛ Yesu Pʋ'ʋsʋm nid ka an Zugraan kʋdʋg John Kufuor yaaŋ.  On nɛ o pu'a pʋ Lem bɛɛ.

Sigsaa Nwadig 2022 la, la'asʋg sieba banɛ an NAPO zianam da tis o sakur zamisʋg la'ad Manhyia teŋin la o Yʋma pisnu na anaasi du'am tiɛnr.

## Gbanvɛɛnsa.
Mary-Margaret Issaka

**Mary- Margaret Issaka** anɛ Program Manager tis Centre for Sustainable Development Initiatives (CENSUDI), asʋʋ-m-mɛŋ lʋgʋr kanɛ tʋm nɛ pʋab Region la ni. O yinɛ Bolgatanga bɛ Upper East Region sʋ<u>'ʋ</u>lim, Ghana. 

Mrs Margaret-Mary Issaka onɛ an Director tis Centre for Sustainable Development Initiatives (CENSUDI) dinɛ an lead agency tis NNED la piana ba NNED laastitaarin Bolgatanga ye, ba yaa na sʋŋ gbaʋŋ zamisʋg, asɛɛ ka ba gɔs ka mɛ sakur dɔɔdi sʋŋ Sakuya banɛ dɔɔdi li nɛ banɛ ka dɔɔd la. O da yɛl ye Assembly nam la sʋŋya hali gbaʋŋ zamisʋg yɛla region bama ni.

O da yɛl ye pʋab bɛdegʋ sʋʋlimin la sʋŋ temmaalʋg ni bɛdegʋ nwɛnɛ gbaʋŋ zamisʋg ni, nimmaasim ni, pɔlitis ni nɛ asʋʋ-m-mɛŋ tʋʋmanamin.

## Vɛɛnsʋg
Madam Issaka yɛl ye vɛɛnsʋg labaya la mɛ lɛm paal ye gbaʋŋ zamisʋg suopaal kanɛ ka gɔmena mɔrna la pinili tʋm Sakuya ni, amaa gbana kae na sʋŋ ka zamisʋg nɛ paalʋg keŋ sʋʋŋaa. O bɛlim Ghana Education Service (GES) ye ba bɔ suobanɛ ka ba na dɔl ka gbambanɛ nar ye ba nɔki zamis paae sakuya la ni sankanɛ nari ka sakur biis nyaŋi zamis sʋʋŋa. O paal ye ban pʋ kpɛmisid paannib la nɛ piini yɛla kɛ ka dasam nɛ pʋasada pʋ mɔr yaalɛog ye ba lieb paaniba.

Dɔlisid vɛɛnskanɛ ka NNED maal la, Madam Issaka ye vɛɛnsʋg labaya la paal ye sakur biis banɛ bɛ Kassena-Nankana District la bɛdegʋ pʋ bɔɔd ye ba lieb paaniba amaa ka lɛɛ gaansid tʋʋmsieba.

O paal ye pʋasada yʋʋm paamid sakuri ken sʋʋŋa gaad din da an siem, pʋab sʋŋir sʋʋlimin la nɛ temmaalʋg ni na maligim gaad din an siem la.

## DOVSU
Mrs Margaret-Mary Issaka saal banɛ ka ba daamidi ba yaan ye ba zamis act la sʋʋŋa ka baŋ dinɛ bɛ di ni ka di nyaŋi sʋŋi ba ka ba zab daʋŋ kanɛ na paae ba wʋsa.

O da yɛl banɛ bɛ laasʋg la ni ye ba da zɔ nyan bɛɛ dabiem nɛ ban na pɔɔtim domestic violence yɛla tis lʋgʋr kanɛ gɔsidi di yɛl ka ba sʋŋi maal yɛl la tisi ba ka lɛn yɛl ye sʋʋlimnam wʋsa mɔɔm ka guoe Domestic violence dɔlisid ban na pɔɔtim tis lʋgʋr kanɛ gɔsidi di yɛla.

Mrs Issaka bɛlim buudi kpɛɛmnam ye ba mɔ ka yis Domestic violence wʋsa ba sʋʋlimin.

Region banɛ paam sʋŋiri yi lʋgʋr la ni anɛ Brong Ahafo, Volta, Upper West, Northern nɛ Upper East Region.

## Gbanvɛɛnsa
Maxx Empire TV

Maxx Empire TV ane TV kane be Bazua n be Bunduur District ni la. Bunduur ane Kusaug su'ulim district nama ayuobu la yinne. Maxx Empire TV an yiiga TV line ke Kusaug na. Ba sonsidne Kusaal ka' tisi labaya Kusaalin. Ba me pian'ad na'asaal ne buudsieba pian'ad amaa Kusaalin zu'oe.
Maxwell Ziyerley Agbambilla

**Maxwell Ziyerley Agbambilla** duanɛ Bawku, nwadis anu la dapisi nɛ ayɔpɔi, yʋʋm tusir yinne, kɔbʋs wai nɛ pisnii nɛ anu (27/05/1985) la ni, ka o duadib an Elizabeth Alale (o ma), onɛ an Kobore puanaab nannanna, Emmauel Agbamilla Ayaaba  (o saam), onɛ da an Zugraan Bawku naab yiiga daan ka da kilim kpaam nyɛligi sig teŋin la gbaʋŋsɔbid.

## O sakur yɛla
O da pinili o sakur kennɛ Daduri Roman Catholic Basic Schooli bɛ Bawku la. Ka ani nyaaŋ,  ka o tɔlis keŋ Holy Family Catholic junior secondary school m bɛ Accra la. O da lɛn paam o secondary education nɛ Notre Dame minor Seminary School. Ani nyaaŋ ka o paam gbaʋŋ kanɛ ka o nɔki keŋ University of Ghana m zamisi yii ani nɛ, Bachelor of Arts Degree in Political Science and Psychology. O da lɛn lɛb University of Ghana m zamis postgraduate 1st Degree Law ni, yʋʋm tusir yinne nɛ pii nɛ ayi la (2012). O da lɛn gaadi keŋ Ghana law school m zamis BL.O bɛnɛ nɛ Ghana Bar Association.

## O tʋʋma yɛla
Nannana nwa, o anɛ kpɛɛm law tʋʋma zinigi buon ye, Adu- Kusi PRUC Corporate and Commercial practitioner. O die yɛla bɛdig maal kɔɔtʋ namin nɛ di yaan. Onɛ saan zugraan, nɛ Kusaʋg Traditional ka lɛn an KPC kʋkraan nyaaŋdɔl onɛ paas ayi.

= O yikpɛn'ɛb yɛla =

O mɔr pu'a, nɛ biisa atan'

## Gbanvɛɛnsa
Media Foundation For West Africa

**Media Foundation for West Africa** (MFWA) anɛ a-sʋo-m-mɛŋ lʋgʋr kanɛ bɛ Accra, Ghana sʋʋlim, ka ba da pinili di yʋʋm tusir, kɔbiswai nɛ pisyɔpɔi nɛ ayɔpɔi la ni (1997). Di mɔɔnnɛ gɛɛsid banɛ nimbanɛ daamid bɛɛ guud ka labaya tʋntʋnnib pʋ nyaŋidi pian ka dabiem kae la West Africa sʋʋlim. Kwame Karikari da an kʋkdaan kʋdʋg tis laasʋg la.

## Pɔɔtimʋg
Yʋʋm tusa ayi nɛ piinɛ ayɔpɔi la ni (2017), laasasʋg la da pɔɔtimya ye pʋab pʋ nyaŋidi tʋm labaya tʋʋma nɛ nyadi kanɛ ka ba mɔr naasaasɔɔngin. Ba da zuŋi dinɛ Accra.Ghana gɔmena da yɛl ye ba kpɛmisid pʋab ye ba laam paasi zamis ICT.

## Sʋŋir
Yʋʋm tusa ayi nɛ piinɛ ayuobʋ la ni (2016), MFWA da laas nɛ nimbanɛ yi UNDP bɛ Ghana la ye ba paal labamɔɔnib SDGs yɛla nɛ pɔɔtim dinɛ ka di nyaŋi tʋm.

Yʋʋm tusa ayi nɛ piinɛ ayɔpɔi la ni (2017), MFWA da zuŋi ba ligidi ieb suor ye di sʋŋ ka ba paam ligidi sʋŋ ka labamɔɔnib banɛ bɛ Ghana ka ba nyaŋi ka ba paam labayab ka pɔɔtim tis SDGS. UNDP da sʋŋ laʋg la ba na niŋ siem ka Labamɔɔnib nyaŋi tʋmi ba tʋʋma din nar ka di yin ɛ ban na zamis nidib la siem.

Yʋʋm tusa ayi nɛ pisi la ni (2020), MFWA da lɛn laas nɛ Embassy of Netherlands dinɛ bɛ Ghana, laas pʋabi paali ba ye ba baŋ pʋab nyad an siem naasaasɔɔngin Ghana kpɛla ni.Ba da paal pʋab nwɛnɛ kɔbiga nɛ pisi ye ba baŋi ba nyadi Ghana kpɛla. pʋab banɛ yi Greater Accra, Volta, Eastern, Ashanti, Bono, nɛ Northern regions, Ghana da paam paal kaŋa.

Laasʋg la da lɛn zuŋ ban na dɔl suokanɛ ka ba na dɔl ka nɔɔryinne ken Ghana Police Service nɛ labaya mɔɔlʋg zinis Ghana. MFWA, banɛ gɔsid pʋlis tʋʋma na siem nɛ labaya zinis la wʋsa nɔki ba gbana laas taaba. Gbana la anɛ siakiri yi daʋŋ kanɛ da naam police service nɛ media dim zaŋi ken ban da daam labamɔɔn sieba la yɛla.

## Zunor
Yʋʋm tusa ayi nɛ piinɛ ayuobʋ la ni (2016), MFWA da tis labamɔɔnib sieba piini nɛ ban mɔɔl SDGs yɛla la. Labamɔɔn ban da yinɛ Radio Peace bɛ Winneba la, Citi FM bɛ Accra la, nɛ TV3 Network dinɛ bɛ Accra.

## Gbanvɛɛnsa
Mercy Adu Gyamfi

**Mercy Adu Gyamfi** (Ba da dua o nɛ yʋma tusir mɛ kɔbiswai nɛ pisyɔpɔi nɛ yinne nwadis anu la yiiga daar (1 sigisaa nwadig 1971) o da anɛ Ghana wadmaan ka bɛ wabʋg naadɔɔg, New Patriotic Party, wadmaanib banɛ da zuoe gati ba wadmaan taaba banɛ da Seventh Parliament of the Fourth Republic of Ghana. O mɔr sid nɛ biisa ayuobʋ.

## On siiŋ siem
Mercy Adu-Gyamfi yinɛ Akwatia, bɛ Eastern Region sʋʋlim, Ghana ka ba da dua o nɛ yʋma tusir nɛ kɔbiswai nɛ pisyɔpɔi nɛ yinne nwadis anu la yiiga daar (1 sigisaa nwadig 1971)

## Gbaʋŋ zamisʋg
Mrs. Mercy Adu-Gyamfi da keŋɛ Presby Middle School bɛ Akwatia ka yʋma tusir nɛ kɔbiswai nɛ pisnii nɛ anii (1988) la ni ka o da die o Middle School Leaving kasɛta gbaʋŋ. (MSLC).

## Tʋʋma yɛla
O anɛ kpipinkpin ka lɛn an onɛ maan zut ka da lieb wadmaan Ghana kpɛla yʋma tusa ayi' nɛ pii nɛ ayuobʋ nwadis pii nɛ ayi' (samanpiid nwadig 2016) on da di Akwatia constituency bɛ Eastern Region kʋk la. O da anɛ managing director, tis Amasey Pharmacy, bɛ Kade sʋʋlim, bɛ Eastern Region, Ghana. O da tʋm laas-sieba ni wadmaannib yin la, o da paas banɛ gɔsid tʋʋma nɛ nidib bɛllim sʋŋ yɛla. O da paam vɔɔt tusa pisi nɛ yinne nɛ kɔbisnaasi nɛ pistan' nɛ atan' (21,433) yit vɔɔt tusa pistan' nɛ ayɔpɔi nɛ kɔbisyɔpɔi nɛ pii nɛ ayuobʋ (37,716) yit vɔɔt la wʋsa pʋʋgin, dinɛ zɛm nɛ vɔɔt pisnu nɛ ayɔpɔi dual pisi nɛ yinne kɔbʋg pʋʋgin (57,21%) ka bas o taaba Baba Jamal Mohammed Ahmed nɛ Joice Sakei.

## Mɛŋ bɛllim
Mercy Adu Gyamfi mɔr sid nɛ biisa ayuobʋ. O anɛ Kristo biig ka ken Church of Pentecost.

## Gbanvɛɛnsa
Mibu no Hana Taue

**Mibu no Hana Taue** (壬生の花田植) anɛ malʋŋ kanɛ ka ba maan ka sɛɛd mui yʋʋm wʋsa ka di bɛ nwadisa ayuobʋ lasid daar kanɛ gaad tuon Kitahiroshima, Hiroshima, ka tie ye ba bun zʋʋd bɛdegʋ. Di anɛ buudi malʋŋ tʋʋma kanɛ ka ba maan. Ba maali dinɛ ka di paas Important Intangible Folk Cultural Property of Japan ka lɛn paas UNESCO Representative List of Human Intangible Cultural Heritage ye di gu Intangible Cultural Heritage.

## Din da pinil siem
Din yi Kamakura saŋa, di anɛ malʋŋ kanɛ ka ba maan bɛ western Japan ye Saotome yʋʋm mui sɛɛb yʋʋma, ka ba yaa yʋʋm mui sɛɛb yʋʋma laka vʋʋn nɛ bʋnnwɛɛda, bʋnnwɛɛdbil, wiig, bɛɛ kane kanɛ ka ba nɔk nuugi maaldɔlisid sankanɛ ka Sasara tik nuug ka ba maali li. Di anɛ kuob malʋŋʋ ye ba zunoe Sanbai (Ta-no-Kami) ka sɔs Winaam ye tisi ba zʋʋd bɛdegʋ ka ba bʋn, di mɛ lɛn anɛ suokanɛ ka nidib la dplli tʋm tʋʋmtitada. Din zug ka mui kuob maligim paam paŋ ka ba laasid nidib bɛdegʋ ka sieba banad bʋmmis ka ba yɛɛli ba fuvɛnla nɛ mɔpuum, ka Saotome nɛ ninsieba yɛ fuwiid nɛ sialɔɔdis ye ba kɛ ka dabisir la mɔr nyaasim. Nidib yɛl ye di paami di yʋʋr kanɛ an Hanada Ue ka li yinɛ din an siem la zug.

Mibu no Hana Tadashi an zinikanɛ ka ba kuod mui bɛdegʋ western Japan wʋsa, ka "Kawatoda Orchestra" nɛ "Mibu no Hana Tadashi" maan malima la. Yaasa, din bɛllim yuug siem la zug, Ba da zaŋi li paas important intangible folk cultural property tis Japan yʋʋm tusir, kɔbiswai nɛ pisyɔpɔi nɛ ayupobʋ (1976) la ni, ka lɛn zaŋi li paas UNESCO intangible cultural heritage yʋʋm tusa ayi nɛ piinɛ yinne nwadis piinɛ yinne la ni.

## UNESCO intangible cultural heritage

## Gbanvɛɛnsa
Michael Essien

**Michael Kojo Essien** (du'am yʋʋm, 3 December 1982) anɛ Ghana nid onɛ ka bɔɔl nwɛ'ɛb da an tʋʋma, ka o mwɛ'ɛb zin'ig anɛ midfida ka nanna o yʋ'ʋn pɛ'ɛsi Danish Superliga club Nordsjælland's coaching staff la ni. O mɛn da an kabitin bɛ Ghana national team la ni bɛ wʋʋ nɔɔrin 50. O nwɛ'ɛb saŋa laa, Essien da anɛ midfilda tita'ar yinne dunia la wʋsa. Essien da ka'nɛ ye onɛ tɔn'ɔn takid la zug ma'aanɛ, amaa onɛ mɛn da tɔn'ɔn zi'enid lalli ka yaŋidi dit gɔɔlnam la. Essien da pin'ili o nwɛ'ɛb lanɛ Liberty Professionals bɛ Ghana la. Ka 2000 nii, o du'oe keŋ France pɛ'ɛs Bastia, dinɛ ka o bɛ anina yʋma atan' ka nwɛ' gaad nwɛ'ɛb 60 ka naam pɛ'ɛs Ligue 1 title holders Lyon bɛ 2003 ni. Lyon nii, Essien di back-to-back league titles bɛ 2003–04 nɛ 2004–05 ni, ka di Ligue 1 Player tita'ar bɛ yʋum kana ni 2005. Ka onɛ da bɛ France yʋma anu la zugɔ, o paam suori an teŋkana nid. Ka 2005 nii, Essien keŋ Premier League ni bɛ Chelsea ka ba yɔɔd o £24.4 million transfer fee, onɛ da an Africa bɔɔlnwɛ'ɛd kanɛ ligidi kpi'em bɛ bɔɔl pin'ilʋg wʋsa. Chelsea nii, Essien da sʋŋ kilab la ka ba di'e Premier League bɛ 2006 nɛ 2010 ni, pɛ'ɛs nɛ  three FA kapnam atan' nɛ League kab yinne. O di UEFA Champions League bɛ 2011–12 ni, ka ba nɔk o ni'iŋ runner-up bɛ 2007–08 UEFA Champions League ni. O di Chelsea Goal bɛ yʋʋmkana ni nɔɔr ayi', bɛ 2006–07 nɛ 2008–09 yʋʋm la ni.

## O pin'ilʋg yɛla
Ba du'au nɛ Accra tis Aba Gyandoh nɛ James Essien, Essien keŋnɛ Gomoa Nyanyano DC Primary nɛ JSS. O pin'il o bɔɔl nwɛ'ɛb lanɛ onɛ da naae St. Augustine's College bɛ Cape Coast, nwɛ'ɛdi bɛ Liberty Professionals.

Essien suor da yɔ'ɔg ya onɛ da nwɛ' 1999 FIFA U-17 World Championship bɛ New Zealand la. Ka Europeandim pin'ili kpans o, ka Essien paam kpansib bɛ Manchester United bɛ April 2000 ni. O da nwɛ' bɛ kilab under-17 tiim ni ka di tis Derby Teŋ la.

Klabnam

International

## Gbanvɛɛnsa
Michael Yaw Gyato

**Michael Yaw Gyato** anɛ Ghana pɔlitis nwɛɛd ka da lɛn an wadmaani paas Seventh Parliament of the Fourth Republic of Ghana tis Krachi East Constituency bɛ Volta Region la wabʋg naadɔɔg, New Patriotic Party nɔba Zug.

## On siiŋ siem nɛ o sakur yɛla
Ba da dua Michael Gyato nɛ yʋma tusir nɛ kɔbiswai nɛ pisyɔpɔi nwadisa anaasi la li daba ayi' daar (vaala nwadig 2, 1970), Dambai, bɛ Volta Region la. O da maali o HND kasɛta gbaʋŋ bɛnɛ Accra Polytechnic ka maal o Master's kasɛta gbaʋŋ yit Ghana Institute of Management. Onɛ pinil, ka an Board Member ka lɛn an Executive Director tis Smiling Heart Foundation.Asʋoe-m-mɛŋ lʋgʋr kanɛ bɛ Krachi East Municipality bɛ Oti Region la ka di tʋʋm an ye di sʋŋ nɔŋ dim nɛ tadimnam.

## Pɔlitis nwɛ'ɛb yɛla
Girimadaan Gyato da anɛ Minista for Sanitation and Water Resources nyaandɔl Akuffo-Addo gɔmena yiiga la ni din yi yʋma tusa ayi' nɛ pii nɛ ayɔpɔi (2017) ti paae yʋma tusa ayi' nɛ pisi nɛ yinne (2021).

## Gbanvɛɛnsa
Minister for Foreign Affairs

**Ministry for Foreign Affairs** anɛ Ghana gɔmena tʋʋma lʋgʋr kanɛ gɔsid teŋ la nɛ tensieba bɛllim an siem nɛ international diplomacy. Foreign minister ɛɛnti an kpɛɛm Cabinet la ni. Soogianami da faand naam Ghana la, ba da tiak minister yʋʋm buon ye commissioner bɛɛ secretary.

Minister for Foreign Affairs di yi yʋʋm tusa ayi nɛ piinɛ ayɔpɔi yʋʋmpaal nwadig la (January 2017) anɛ Honorable Shirley Ayorkor Botchway. Ministry yʋʋ laasnɛ nɛ lʋgʋr sieba ka di yʋʋr an Ministry of Foreign Affairs and Regional Integration ka di yinɛ Nana Akufo-Addo onɛ an Wabʋg Naadɔɔg, New Patriotic Party nid la gbanar.

## Ghana foreign minister nam
**External Affairs**

**Foreign Affairs**

## Gbanvɛɛnsa
Ministry of Regional Re-organisation

**Ministry of Regional Re-organisation** anɛ Ghana gɔmena ministry kanɛ ka li tʋʋma an ye li maal region paala Ghana sʋʋlim. Ministry la tuongat anɛ Hon. Daniel Botwe. Di da pinilnɛ yʋʋm tusa ayi nɛ piiga nɛ ayɔpɔi, yʋʋmpaal nwadig la ni, ka onɛ da maali li anɛ Zugraan Akufo-Addo.

## Region paala
Zugraan Akufo-Addo da ziel nɔɔr ye o yaa di vɔɔt la o na pʋdig Volta region zinis ayi, banɛ an Volta Region linɛ bɛ dagɔbʋg nɛ Oti Region linɛ bɛ datiʋŋ. Western Region mɛ da pʋdignɛ an Western region nɛ Western-north region. Northern Region da pʋdignɛ an North East, Savannah nɛ Northern region nam. Brong Ahafo Region mɛ da pʋdignɛ zinis atan, ka ba an Bono, Bono East nɛ Ahafo Region.

## Gbanvɛɛnsa
Ministry of transport

**Ministry of transport** (**MoT**), Ghana la da naam nɛ Yʋʋmpaal nwadig la 2009. Lʋgʋr la tʋʋm anɛ ye li gɔs maal suoya la sʋʋŋa ka kɛ ka sour duor mɛ an sʋm ti Ghana suokennib lʋgʋrin la, transport industry.

## Lʋgʋr la pinil siem
John Kufour saga, administration k'o da laas nɛ lʋg kʋda ayi, suoken lʋgʋr, Ministry of Roads and Highways la nɛ suoken nɛ labaya tisib lʋgʋr la nɛ 2001. Ban da laas lʋga ayi la, ba da pʋdi linɛ Ministry of Roads and Transport. 2009 yʋʋm la ni John Atta Mills da tiaki lii pʋd Mimistry of Transport o saŋa la ni. Lʋga ayi k aba da laas la da anɛ li tis lʋgʋr kan naam la kpiʋŋ nɛ nyadi ka li ka li zie li gʋllin ka nyaŋi tʋm lʋgʋr tʋʋma tʋtʋaa teŋgbaʋŋ la ni.

## Lʋgʋr la tʋʋma an siem
Ghana kateŋ kpikpiʋŋ, international trade, linɛ dɔlisid kuomin gat piswai kɔbʋga pʋʋgin, Tema Harbour bɛ Greater Accra Rrgion la n Takoradi Harbour bɛ Western Region la. Lʋgʋr, minitry la tʋʋm anɛ li gɔs ka kpikpiʋŋ yɛla nɔbig ka keŋ tuon zini bama, lʋgʋr la tʋʋma kpab nɛ a sʋʋ m mɛŋ kpikpiʋŋ dim nɛ gɔbima din. Malima la bam anɛ ba gɔs kɛ ka kpikpiʋŋ lʋgʋr la ni mɔr yaamlɛʋg.

## Lʋgʋr la kpɛŋ
Lʋgʋr la kpɛɛm anɛ Minister of Transport la. Ghana gɔbina zugraan, President of Ghana sʋoe lʋgʋr la kpɛɛm gaŋir ka li lɛɛ anɛ Ghana wadmaannib, Parliament of Ghana  na siak ka li nyaan zi'en. lʋgʋr kpɛɛm nananna anɛ Kwaku Ofori Asiamah, 2013 yʋʋm la ni ko die kpɛŋ la yi Dzifa Attivor ni.

## Gɔsim nɛ' ya'as

*       Transport in Ghana

## Gbanvɛɛnsa